CELEX: 32015D0893
Language: ro
Date: 2015-06-09 00:00:00
Title: Decizia de punere în aplicare (UE) 2015/893 a Comisiei din 9 iunie 2015 privind măsurile pentru prevenirea introducerii și răspândirii în Uniune a Anoplophora glabripennis (Motschulsky) [notificată cu numărul C(2015) 3772]

11.6.2015   
            
            
               RO
            
            
               Jurnalul Oficial al Uniunii Europene
            
            
               L 146/16
            
         DECIZIA DE PUNERE ÎN APLICARE (UE) 2015/893 A COMISIEI
   din 9 iunie 2015
   privind măsurile pentru prevenirea introducerii și răspândirii în Uniune a Anoplophora glabripennis (Motschulsky)
   
      
         [notificată cu numărul C(2015) 3772]
      
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3) a treia teză,
   întrucât:
   
               (1)
            
            
               
                  Anoplophora glabripennis (Motschulsky), denumit în continuare „organismul specificat”, este un organism dăunător menționat în partea A secțiunea I litera (a) punctul 4.1 din anexa I la Directiva 2000/29/CE ca fiind un organism a cărui prezență nu a fost constatată în Uniune.
            
         
               (2)
            
            
               De la adoptarea Deciziei 2005/829/CE a Comisiei (2), Austria, Germania, Franța, Italia, Țările de Jos și Regatul Unit au semnalat tot mai des o serie de focare și apariții ale organismului specificat. Prin urmare, este necesară luarea unor măsuri pentru prevenirea introducerii și a răspândirii în Uniune a organismului specificat.
            
         
               (3)
            
            
               Având în vedere asemănările dintre organismul specificat și Anoplophora chinensis (Forster), este necesar să se prevadă măsuri similare cu cele prevăzute în Decizia de punere în aplicare 2012/138/UE a Comisiei (3), cu excepția cazului în care biologia organismului specificat necesită o abordare diferită. Având în vedere, în special, că organismul specificat ar putea infesta părțile plantelor utilizate pentru obținerea lemnului, ar trebui prevăzute cerințe pentru lemn și materiale de ambalaj din lemn.
            
         
               (4)
            
            
               În plus, cunoștințele științifice actuale permit identificarea unor plante care ar putea fi gazde ale organismului specificat. Prin urmare, din motive de certitudine, este necesar să se precizeze plantele gazdă care sunt vizate de prezenta decizie.
            
         
               (5)
            
            
               Din motive de claritate, este necesar, de asemenea, să se specifice condițiile în care statele membre pot decide să nu fie tăiate plantele specificate din jurul plantelor infestate.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Definiții
   În sensul prezentei decizii, se aplică următoarele definiții:
   
               (a)
            
            
               „plante specificate” înseamnă plantele destinate plantării, cu diametrul tulpinii de minimum 1cm în zona cea mai dezvoltată a tulpinii, cu excepția semințelor, din speciile Acer spp., Aesculus spp., Alnus spp., Betula spp., Carpinus spp., Cercidiphyllum spp., Corylus spp., Fagus spp., Fraxinus spp., Koelreuteria spp., Platanus spp., Populus spp., Salix spp., Tilia spp. și Ulmus spp.;
            
         
               (b)
            
            
               „lemn specificat” înseamnă lemnul obținut integral sau parțial din plante specificate, care îndeplinește cumulativ următoarele condiții:
               
                           (i)
                        
                        
                           este lemn în sensul articolului 2 alineatul (2) din Directiva 2000/29/CE, cu excepția materialului de ambalaj din lemn, inclusiv lemn care nu și-a păstrat suprafața rotundă naturală și
                        
                     
                           (ii)
                        
                        
                           figurează printre următoarele descrieri prevăzute în partea a doua din anexa I la Regulamentul (CEE) nr. 2658/87 al Consiliului (4), în versiunea acestuia în vigoare la 1 ianuarie 2015:
                           
                                       Codul NC
                                    
                                    
                                       Descriere
                                    
                                 
                                       4401 10 00 
                                    
                                    
                                       Lemn de foc, sub formă de trunchiuri, butuci, vreascuri, ramuri sau sub forme similare
                                    
                                 
                                       4401 22 00 
                                    
                                    
                                       Lemn sub formă de așchii sau particule, altul decât de conifere
                                    
                                 
                                       ex 4401 39 80 
                                    
                                    
                                       Alte deșeuri și resturi de lemn, neaglomerate sub formă de butuci, brichete, pelete sau forme similare
                                    
                                 
                                       4403 10 00 
                                    
                                    
                                       Lemn brut, tratat cu vopsea, baiț, creozot sau alți agenți de conservare, chiar cojit, curățat de ramuri sau ecarisat
                                    
                                 
                                       4403 92 
                                    
                                    
                                       Lemn de fag (Fagus spp.), brut, chiar cojit, curățat de ramuri sau ecarisat
                                    
                                 
                                       ex 4403 99 
                                    
                                    
                                       Lemn, altul decât de conifere (altul decât fagul (Fagus spp.), plopul (Populus spp.) sau mesteacănul (Betula spp.), brut, chiar cojit, curățat de ramuri sau ecarisat
                                    
                                 
                                       4403 99 10 
                                    
                                    
                                       Lemn de plop (Populus spp.), brut, chiar cojit, curățat de ramuri sau ecarisat
                                    
                                 
                                       4403 99 51 
                                    
                                    
                                       Bușteni pentru cherestea din mesteacăn (Betula spp.), brut, chiar cojit, curățat de ramuri sau ecarisat
                                    
                                 
                                       4403 99 59 
                                    
                                    
                                       Lemn de mesteacăn (Betula spp.), brut, chiar cojit, curățat de ramuri sau ecarisat, cu excepția buștenilor pentru cherestea
                                    
                                 
                                       ex 4404 20 00 
                                    
                                    
                                       Prăjini despicate, altele decât cele din conifere; țăruși și pari din lemn, ascuțiți, nedespicați longitudinal
                                    
                                 
                                       4406 
                                    
                                    
                                       Traverse din lemn pentru căi ferate sau similare
                                    
                                 
                                       4407 92 00 
                                    
                                    
                                       Lemn de fag (Fagus spp.), tăiat sau despicat longitudinal, tranșat sau derulat, chiar geluit, șlefuit sau lipit prin îmbinare cap la cap, cu o grosime de peste 6 mm
                                    
                                 
                                       4407 93 
                                    
                                    
                                       Lemn de arțar (Acer spp.), tăiat sau despicat longitudinal, tranșat sau derulat, chiar geluit, șlefuit sau lipit prin îmbinare cap la cap, cu o grosime de peste 6 mm
                                    
                                 
                                       4407 95 
                                    
                                    
                                       Lemn de frasin (Fraxinus spp.), tăiat sau despicat longitudinal, tranșat sau derulat, chiar geluit, șlefuit sau lipit prin îmbinare cap la cap, cu o grosime de peste 6 mm
                                    
                                 
                                       ex 4407 99 
                                    
                                    
                                       Lemn, altul decât de conifere (altul decât fagul (Fagus spp.), arțarul (Acer spp.), frasinul (Fraxinus spp.) sau plopul (Populus spp.), tăiat sau despicat longitudinal, tranșat sau derulat, chiar geluit, șlefuit sau lipit prin îmbinare cap la cap, cu o grosime de peste 6 mm
                                    
                                 
                                       4407 99 91 
                                    
                                    
                                       Lemn de plop (Populus spp.), tăiat sau despicat longitudinal, tranșat sau derulat, chiar geluit, șlefuit sau lipit prin îmbinare cap la cap, cu o grosime de peste 6 mm
                                    
                                 
                                       9406 00 20 
                                    
                                    
                                       Construcții prefabricate din lemn
                                    
                                 
                     
         
               (c)
            
            
               „material de ambalaj din lemn specificat” înseamnă material de ambalaj obținut integral sau parțial din plante specificate;
            
         
               (d)
            
            
               „loc de producție” înseamnă locul de producție astfel cum este definit în standardul internațional pentru măsuri fitosanitare nr. 5 (5) al FAO (denumit în continuare „ISPM”);
            
         
               (e)
            
            
               „organism specificat” înseamnă Anoplophora glabripennis (Motschulsky);
            
         
               (f)
            
            
               „plante gazdă” înseamnă plantele care aparțin speciilor enumerate în anexa I.
            
         Articolul 2
   Importul plantelor specificate
   În ceea ce privește importurile originare din țări terțe în care organismul specificat este cunoscut ca fiind prezent, plantele specificate pot fi introduse în Uniune numai dacă îndeplinesc următoarele condiții:
   
               (a)
            
            
               sunt conforme cu cerințele specifice de import prevăzute în secțiunea 1 partea A punctul 1 din anexa II;
            
         
               (b)
            
            
               la intrarea în Uniune sunt inspectate de către organismul oficial responsabil în conformitate cu secțiunea 1 partea A punctul 2 din anexa II pentru depistarea prezenței organismului specificat și nu a fost depistat niciun simptom al organismului în cauză.
            
         Articolul 3
   Importul lemnului specificat
   În ceea ce privește importurile originare din țări terțe în care organismul specificat este cunoscut ca fiind prezent, lemnul specificat poate fi introdus în Uniune numai dacă îndeplinește următoarele condiții:
   
               (a)
            
            
               respectă cerințele specifice de import prevăzute în secțiunea 1 partea B punctele 1 și 2 din anexa II;
            
         
               (b)
            
            
               la intrarea în Uniune este inspectat de către organismul oficial responsabil în conformitate cu secțiunea 1 partea B punctul 3 din anexa II pentru depistarea prezenței organismului specificat și nu a fost depistat niciun simptom al organismului în cauză.
            
         Articolul 4
   Circulația plantelor specificate în Uniune
   Plantele specificate originare din ariile delimitate stabilite în conformitate cu articolul 7 pot circula în Uniune numai dacă îndeplinesc condițiile prevăzute în secțiunea 2 partea A punctul 1 din anexa II.
   Plantele specificate care nu au fost crescute în ariile delimitate, dar sunt introduse în aceste arii, pot circula în Uniune numai dacă îndeplinesc condițiile prevăzute în secțiunea 2 partea A punctul 2 din anexa II.
   Plantele specificate importate în conformitate cu articolul 2 din țări terțe în care organismul specificat este cunoscut ca fiind prezent pot circula în Uniune numai dacă îndeplinesc condițiile prevăzute în secțiunea 2 partea A punctul 3 din anexa II.
   Articolul 5
   Circulația lemnului specificat și a materialului de ambalaj din lemn specificat în Uniune
   Lemnul specificat originar din ariile delimitate stabilite în conformitate cu articolul 7 poate circula în Uniune numai dacă îndeplinește condițiile prevăzute în secțiunea 2 partea B punctele 1, 2 și 3 din anexa II.
   Lemnul specificat care și-a păstrat parțial sau integral suprafața rotundă care nu este originar din ariile delimitate, dar este introdus în aceste arii, poate circula în Uniune numai dacă îndeplinește condițiile prevăzute în secțiunea 2 partea B punctele 1 și 3 din anexa II.
   Materialul de ambalaj din lemn specificat originar din ariile delimitate stabilite în conformitate cu articolul 7 poate circula în Uniune numai dacă îndeplinește condițiile prevăzute în secțiunea 2 partea C din anexa II.
   Articolul 6
   Controale privind organismul specificat
   (1)   Statele membre desfășoară controale oficiale anuale pentru determinarea prezenței organismului specificat și a dovezilor de infestare cu acest organism a plantelor gazda pe teritoriul lor.
   (2)   Fără a aduce atingere articolului 16 alineatul (1) din Directiva 2000/29/CE, statele membre notifică Comisiei și celorlalte state membre rezultatele controalelor până la data de 30 aprilie a fiecărui an.
   Articolul 7
   Ariile delimitate
   (1)   Atunci când rezultatele controalelor menționate la articolul 6 alineatul (1) confirmă prezența organismului specificat într-o anumită arie sau dacă există dovezi ale prezenței respectivului organism obținute prin alte mijloace, statul membru în cauză stabilește imediat o arie delimitată, alcătuită dintr-o zonă infestată și o zonă tampon, în conformitate cu secțiunea 1 din anexa III.
   (2)   Statele membre nu au obligația să stabilească arii delimitate, astfel cum se prevede la alineatul (1) în cazul în care sunt îndeplinite condițiile prevăzute în secțiunea 2 punctul 1 din anexa III. În acest caz, statele membre iau măsurile prevăzute la punctul 2 din respectiva secțiune.
   (3)   Statele membre iau, în ariile delimitate, măsurile prevăzute în secțiunea 3 din anexa III.
   (4)   Statele membre stabilesc calendarul pentru punerea în aplicare a măsurilor prevăzute la alineatele (2) și (3).
   Articolul 8
   Raportarea măsurilor
   (1)   Până la data de 30 aprilie a fiecărui an, statele membre transmit Comisiei și celorlalte state membre un raport care cuprinde o listă actualizată a tuturor ariilor delimitate stabilite în conformitate cu articolul 7, inclusiv informații privind descrierea și localizarea lor prin intermediul unor hărți care le delimitează, precum și măsurile pe care le-au întreprins sau intenționează să le întreprindă statele membre.
   (2)   În cazul în care statele membre decid să nu stabilească o arie delimitată în conformitate cu articolul 7 alineatul (2), raportul include date și elemente care justifică această decizie.
   (3)   În cazul în care un stat membru decide, în conformitate cu secțiunea 3 punctul 2 din anexa III, să aplice măsuri de împiedicare a răspândirii organismului în locul măsurilor de eradicare, el informează de îndată Comisia și celelalte state membre cu privire la decizia respectivă, precizând motivele sale.
   Articolul 9
   Asigurarea conformității
   Statele membre iau toate măsurile necesare pentru a se conforma prezentei decizii și, după caz, modifică măsurile pe care le-au adoptat pentru a se proteja împotriva introducerii și răspândirii organismului specificat, astfel încât măsurile respective să respecte prevederile prezentei decizii. Ele informează de îndată Comisia cu privire la aceste măsuri.
   Articolul 10
   Destinatari
   Prezenta decizie se adresează statelor membre.
   
      Adoptată la Bruxelles, 9 iunie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  Decizia 2005/829/CE a Comisiei din 24 noiembrie 2005 de abrogare a Deciziilor 1999/355/CE și 2001/219/CE (JO L 311, 26.11.2005, p. 39).
   
      (3)  Decizia de punere în aplicare 2012/138/UE a Comisiei din 1 martie 2012 privind măsurile de urgență pentru prevenirea introducerii și răspândirii în Uniunea Europeană a Anoplophora chinensis (Forster) (JO L 64, 3.3.2012, p. 38).
   
      (4)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
   
      (5)  Glosar de termeni fitosanitari – Standard de referință ISPM nr. 5 al Secretariatului Convenției internaționale pentru protecția plantelor, Roma, 2013.
   
      ANEXA I
      
         SPECII DE PLANTE GAZDĂ MENȚIONATE LA ARTICOLUL 1 LITERA (f)
      
      
                   
               
               
                  
                     Acer spp.
               
            
                   
               
               
                  
                     Aesculus spp.
               
            
                   
               
               
                  
                     Albizia spp.
               
            
                   
               
               
                  
                     Alnus spp.
               
            
                   
               
               
                  
                     Betula spp.
               
            
                   
               
               
                  
                     Buddleja spp.
               
            
                   
               
               
                  
                     Carpinus spp.
               
            
                   
               
               
                  
                     Celtis spp.
               
            
                   
               
               
                  
                     Cercidiphyllum spp.
               
            
                   
               
               
                  
                     Corylus spp.
               
            
                   
               
               
                  
                     Elaeagnus spp.
               
            
                   
               
               
                  
                     Fagus spp.
               
            
                   
               
               
                  
                     Fraxinus spp.
               
            
                   
               
               
                  
                     Hibiscus spp.
               
            
                   
               
               
                  
                     Koelreuteria spp.
               
            
                   
               
               
                  
                     Malus spp.
               
            
                   
               
               
                  
                     Melia spp.
               
            
                   
               
               
                  
                     Morus spp.
               
            
                   
               
               
                  
                     Platanus spp.
               
            
                   
               
               
                  
                     Populus spp.
               
            
                   
               
               
                  
                     Prunus spp.
               
            
                   
               
               
                  
                     Pyrus spp.
               
            
                   
               
               
                  
                     Quercus rubra
                  
               
            
                   
               
               
                  
                     Robinia spp.
               
            
                   
               
               
                  
                     Salix spp.
               
            
                   
               
               
                  
                     Sophora spp.
               
            
                   
               
               
                  
                     Sorbus spp.
               
            
                   
               
               
                  
                     Tilia spp.
               
            
                   
               
               
                  
                     Ulmus spp.
               
            
   
      ANEXA II
      1.   CERINȚE SPECIFICE LA IMPORT
      A.   Plante specificate
      
      
               
                  1.
               
               
                  Plantele specificate originare din țări terțe în care organismul specificat este cunoscut ca fiind prezent sunt însoțite de un certificat, în conformitate cu articolul 13 alineatul (1) punctul (ii) din Directiva 2000/29/CE, în care, la rubrica „Declarație suplimentară”, se menționează:
                  
                              (a)
                           
                           
                              că plantele au fost cultivate pe întreaga durată a vieții lor într-un loc de producție înregistrat și monitorizat de organizația națională pentru protecția plantelor din țara de origine și situat într-o zonă liberă de organisme dăunătoare stabilită de organizația respectivă în conformitate cu standardele internaționale pentru măsuri fitosanitare. Numele zonei libere de organisme dăunătoare trebuie să fie menționat la rubrica „loc de origine”; sau
                           
                        
                              (b)
                           
                           
                              că plantele au fost cultivate, pe o perioadă de cel puțin doi ani înainte de export, sau, în cazul plantelor care au mai puțin de doi ani, au fost cultivate pe întreaga durată a vieții lor într-un loc de producție stabilit ca fiind liber de organismul specificat, în conformitate cu standardele internaționale relevante pentru măsuri fitosanitare:
                              
                                          (i)
                                       
                                       
                                          care este înregistrat și monitorizat de organizația națională pentru protecția plantelor din țara de origine; și
                                       
                                    
                                          (ii)
                                       
                                       
                                          care face obiectul a două inspecții oficiale meticuloase în fiecare an, pentru depistarea oricărui simptom al organismului specificat, efectuate la momentul oportun, în urma cărora nu s-au constatat simptome ale acestui organism; și
                                       
                                    
                                          (iii)
                                       
                                       
                                          în care plantele au fost cultivate într-un loc:
                                          
                                                      —
                                                   
                                                   
                                                      complet protejat, din punct de vedere fizic, împotriva introducerii organismului specificat; sau
                                                   
                                                
                                                      —
                                                   
                                                   
                                                      în care se aplică tratamente preventive adecvate și care este înconjurat de o zonă tampon cu o rază de cel puțin doi kilometri, în care se efectuează anual, la momentul oportun, controale oficiale pentru depistarea prezenței sau a simptomelor organismului specificat. În cazul în care se constată prezența sau simptome ale organismului specificat, se iau imediat măsuri de eradicare pentru a reda zonei tampon caracterul de zonă indemnă de organismul respectiv; și
                                                   
                                                
                                    
                                          (iv)
                                       
                                       
                                          în care, imediat înainte de export, loturile de plante au fost supuse unei inspecții oficiale meticuloase pentru depistarea prezenței organismului specificat, în special în tulpinile și în ramurile plantelor. Inspecția trebuie să includă prelevare specifică de probe prin metoda distructivă. În cazul în care loturile includ plante originare din locuri care, în momentul producerii lor, erau fost situate într-o zonă tampon în care s-a depistat prezența sau simptome ale organismului specificat, prelevarea de probe prin metoda distructivă de la plantele din lotul respectiv trebuie să se realizeze la nivelul precizat în următorul tabel:
                                          
                                                      Numărul de plante din lot
                                                   
                                                   
                                                      Nivelul prelevării de probe prin metoda distructivă (numărul de plante care trebuie distruse)
                                                   
                                                
                                                      1 – 4 500 
                                                   
                                                   
                                                      10 % din mărimea lotului
                                                   
                                                
                                                      > 4 500 
                                                   
                                                   
                                                      450
                                                   
                                                sau
                                       
                                    
                        
                              (c)
                           
                           
                              că plantele au fost cultivate din portaltoi care îndeplinesc cerințele de la litera (b), altoiți cu altoi care îndeplinesc următoarele cerințe:
                              
                                          (i)
                                       
                                       
                                          în momentul exportului, altoii altoiți nu sunt mai mari de 1 cm în diametru în zona cea mai dezvoltată;
                                       
                                    
                                          (ii)
                                       
                                       
                                          plantele altoite au fost inspectate în conformitate cu litera (b) punctul (iv).
                                       
                                    
                        
            
               
                  2.
               
               
                  Plantele specificate importate în conformitate cu dispozițiile de la punctul 1 sunt supuse unei inspecții oficiale meticuloase la punctul de intrare sau la locul de destinație stabilit în conformitate cu Directiva 2004/103/CE a Comisiei (1). Metodele de inspecție aplicate trebuie să asigure depistarea oricărui simptom al organismului specificat, în special în tulpinile și ramurile plantelor. Inspecția trebuie să includă prelevare specifică de probe prin metoda distructivă, după caz.
               
            B.   Lemn specificat
      
      
               
                  1.
               
               
                  Lemnul specificat, altul decât sub formă de așchii, particule, șpanuri, deșeuri de lemn și resturi, originar din țări terțe în care organismul specificat este cunoscut ca fiind prezent este însoțit de un certificat, în conformitate cu articolul 13 alineatul (1) punctul (ii) din Directiva 2000/29/CE, în care, la rubrica „Declarație suplimentară”, se menționează:
                  
                              (a)
                           
                           
                              că lemnul este originar din zone recunoscute ca fiind indemne de către organizația națională de protecție a plantelor din țara de origine, în conformitate cu standardele internaționale relevante pentru măsuri fitosanitare, cunoscute ca fiind libere de organismul specificat. Numele zonei libere de organisme dăunătoare trebuie să fie menționat la rubrica „loc de origine”; sau
                           
                        
                              (b)
                           
                           
                              că lemnul este cojit și a fost supus unui tratament termic adecvat pentru a atinge temperatura minimă de 56 °C timp de cel puțin 30 de minute fără întrerupere în întreg profilul lemnului (inclusiv în miezul său).
                              În cazul (b), acest tratament trebuie atestat prin aplicarea mențiunii „HT” pe lemn sau pe ambalajul său, în conformitate cu practicile în vigoare.
                           
                        
            
               
                  2.
               
               
                  Lemnul specificat, sub formă de așchii, particule, șpanuri, deșeuri de lemn și resturi, originar din țări terțe în care organismul specificat este cunoscut ca fiind prezent este însoțit de un certificat, în conformitate cu articolul 13 alineatul (1) punctul (ii) din Directiva 2000/29/CE, în care, la rubrica „Declarație suplimentară”, se menționează:
                  
                              (a)
                           
                           
                              că lemnul este originar din zone recunoscute ca fiind indemne de către organizația națională de protecție a plantelor din țara de origine, în conformitate cu standardele internaționale relevante pentru măsuri fitosanitare, cunoscute ca fiind libere de organismul specificat. Numele zonei libere de organisme dăunătoare trebuie să fie menționat la rubrica „loc de origine”; sau
                           
                        
                              (b)
                           
                           
                              că lemnul este cojit și a fost supus unui tratament termic adecvat pentru a atinge temperatura minimă de 56 °C timp de cel puțin 30 de minute fără întrerupere în întreg profilul lemnului (inclusiv în miezul său); sau
                           
                        
                              (c)
                           
                           
                              că lemnul a fost prelucrat în bucăți de cel mult 2,5 cm grosime și lățime.
                           
                        
            
               
                  3.
               
               
                  Lemnul specificat importat în conformitate cu dispozițiile de la punctele 1 și 2 este supus unei inspecții oficiale meticuloase la punctul de intrare sau la locul de destinație stabilit în conformitate cu Directiva 2004/103/CE.
               
            2.   CONDIȚII DE CIRCULAȚIE
      A.   Plante specificate
      
      
               
                  1.
               
               
                  Plantele specificate originare (2) din ariile delimitate pot circula în Uniune numai dacă sunt însoțite de un pașaport fitosanitar întocmit și eliberat în conformitate cu Directiva 92/105/CEE a Comisiei (3) și au fost cultivate pe o perioadă de cel puțin doi ani înainte de a fi puse în circulație sau, în cazul plantelor care au mai puțin de doi ani, au fost cultivate pe întreaga durată a vieții lor într-un loc de producție:
                  
                              (a)
                           
                           
                              care este înregistrat în conformitate cu Directiva 92/90/CEE a Comisiei (4); și
                           
                        
                              (b)
                           
                           
                              care face obiectul a două inspecții oficiale meticuloase în fiecare an, pentru depistarea oricărui simptom al organismului specificat, efectuate la momentul oportun, în urma cărora nu s-au constatat simptome ale organismului specificat; după caz, inspecțiile trebuie să includă prelevarea specifică de probe prin metoda distructivă de la tulpini și ramuri de plante și
                           
                        
                              (c)
                           
                           
                              în care plantele au fost cultivate într-un loc:
                              
                                          —
                                       
                                       
                                          complet protejat, din punct de vedere fizic, împotriva introducerii organismului specificat; sau
                                       
                                    
                                          —
                                       
                                       
                                          în care se aplică tratamente preventive adecvate sau în care se prelevează probe prin metoda distructivă din fiecare lot de plante specificate înainte de a fi puse în circulație la nivelul stabilit în tabelul de mai jos și, în orice caz, în care sunt efectuate controale oficiale anuale, la momentul oportun, pentru depistarea prezenței sau a simptomelor organismului specificat pe o rază de minimum un kilometru în jurul locului și nu a fost depistat organismul specificat sau simptome ale acestuia.
                                          
                                                      Numărul de plante din lot
                                                   
                                                   
                                                      Nivelul prelevării de probe prin metoda distructivă (numărul de plante care trebuie distruse)
                                                   
                                                
                                                      1 – 4 500 
                                                   
                                                   
                                                      10 % din mărimea lotului
                                                   
                                                
                                                      > 4 500 
                                                   
                                                   
                                                      450
                                                   
                                                Portaltoii care îndeplinesc prevederile de la primul paragraf al prezentului punct pot fi altoiți cu altoi care nu au fost cultivați în aceste condiții, dar care nu depășesc 1 cm în diametru în zona cea mai dezvoltată.
                                       
                                    
                        
            
               
                  2.
               
               
                  Plantele specificate care nu sunt originare din ariile delimitate, dar sunt introduse într-un loc de producție din aceste arii, pot fi puse în circulație în interiorul Uniunii cu condiția ca acest loc de producție să fie în conformitate cu cerințele stabilite la punctul 1 litera (c) și numai în cazul în care plantele sunt însoțite de un pașaport fitosanitar întocmit și eliberat în conformitate cu prevederile Directivei 92/105/CEE.
               
            
               
                  3.
               
               
                  Plantele specificate importate din țările terțe în care organismul specificat este cunoscut ca fiind prezent, în conformitate cu secțiunea 1 partea A, pot fi puse în circulație în interiorul Uniunii numai dacă sunt însoțite de un pașaport fitosanitar întocmit și eliberat în conformitate cu prevederile Directivei 92/105/CEE.
               
            B.   Lemn specificat
      
      
               
                  1.
               
               
                  Lemnul specificat, altul decât sub formă de așchii, particule, șpanuri, deșeuri de lemn și resturi, originar din arii delimitate sau lemnul specificat care și-a păstrat parțial sau integral suprafața rotundă naturală, care nu este originar, dar a fost introdus în acele arii, poate fi pus în circulație în interiorul Uniunii numai dacă este însoțit de un pașaport fitosanitar întocmit și eliberat în conformitate cu Directiva 92/105/CEE. Respectivul pașaport fitosanitar se eliberează numai dacă lemnul în cauză îndeplinește toate condițiile următoare:
                  
                              (a)
                           
                           
                              este cojit; și
                           
                        
                              (b)
                           
                           
                              a fost supus unui tratament termic adecvat pentru a atinge temperatura minimă de 56 °C timp de cel puțin 30 de minute fără întrerupere în întreg profilul lemnului (inclusiv în miezul său). Acest tratament trebuie atestat prin aplicarea mențiunii „HT” pe lemn sau pe ambalajul său, în conformitate cu practicile în vigoare.
                           
                        
            
               
                  2.
               
               
                  Lemnul specificat sub formă de așchii, particule, șpanuri, deșeuri de lemn și resturi, originar din ariile delimitate, poate fi pus în circulație în interiorul Uniunii numai dacă este însoțit de un pașaport fitosanitar întocmit și eliberat în conformitate cu Directiva 92/105/CEE și dacă îndeplinește una dintre următoarele condiții:
                  
                              (a)
                           
                           
                              este cojit și a fost supus unui tratament termic adecvat pentru a atinge temperatura minimă de 56 °C timp de cel puțin 30 de minute fără întrerupere în întreg profilul lemnului (inclusiv în miezul său); sau
                           
                        
                              (b)
                           
                           
                              a fost prelucrat în bucăți de cel mult 2,5 cm grosime și lățime.
                           
                        
            
               
                  3.
               
               
                  În cazul punctelor 1 sau 2, dacă nu sunt disponibile instalații de tratare sau de prelucrare în aria delimitată, lemnul specificat poate fi transportat sub control oficial și în condiții de izolare, în așa fel încât să se asigure că organismul specificat nu se poate răspândi, până la cea mai apropiată instalație din afara ariei delimitate, pentru a se asigura imediat tratamentul sau prelucrarea în conformitate cu aceste puncte.
                  Deșeurile rezultate din îndeplinirea condițiilor de la punctele 1 și 2 sunt eliminate în așa fel încât să se asigure că organismele specificate nu se pot răspândi în afara ariei delimitate.
                  Organismul oficial responsabil asigură o supraveghere intensivă, la momentul oportun, pentru a depista prezența organismului specificat, efectuând inspecții care vizează plantele gazdă pe o rază de cel puțin 1 km de respectiva instalație de tratare sau de prelucrare.
               
            C.   Material de ambalaj din lemn specificat
      
      Materialul de ambalaj din lemn specificat originar din ariile delimitate poate fi transportat în cadrul Uniunii numai dacă îndeplinește următoarele condiții:
      
                  (a)
               
               
                  a fost supus unuia dintre tratamentele aprobate, specificate în anexa I la standardul internațional pentru măsuri fitosanitare nr. 15 al FAO (5) privind reglementarea materialelor de ambalaj din lemn în comerțul internațional; și
               
            
                  (b)
               
               
                  prezintă un marcaj, prevăzut în anexa II la standardul internațional, care indică faptul că materialul de ambalaj din lemn specificat a fost supus unui tratament fitosanitar aprobat în conformitate cu acest standard.
               
            Dacă nu sunt disponibile instalații de tratare în aria delimitată, materialul de ambalaj din lemn specificat poate fi transportat sub control oficial și în condiții de izolare, în așa fel încât să se asigure că organismul specificat nu se poate răspândi, până la cea mai apropiată instalație de tratare din afara ariei delimitate, pentru a se asigura imediat tratamentul și marcarea în conformitate cu literele (a) și (b).
      Deșeurile rezultate din îndeplinirea condițiilor de la prezentul punct sunt eliminate în așa fel încât să se asigure că organismele specificate nu se pot răspândi în afara ariei delimitate.
      Organismul oficial responsabil asigură o supraveghere intensivă, la momentul oportun, pentru a depista prezența organismului specificat, efectuând inspecții care vizează plantele gazdă pe o rază de cel puțin 1 km de respectiva instalație de tratare.
      
         (1)  Directiva 2004/103/CE a Comisiei din 7 octombrie 2004 privind controalele de identitate și controalele de sănătate ale plantelor, produselor vegetale și altor obiecte incluse în partea B din anexa V la Directiva 2000/29/CE a Consiliului, care pot fi efectuate în alt loc decât punctul de intrare în Comunitate sau într-un loc situat în apropiere, și de stabilire a condițiilor care reglementează aceste controale (JO L 313, 12.10.2004, p. 16).
      
         (2)  Glosar de termeni fitosanitari – Standard de referință ISPM nr. 5 și Certificate fitosanitare – Standard de referință ISPM nr. 12 al Secretariatului Convenției internaționale pentru protecția plantelor, Roma, 2013.
      
         (3)  Directiva 92/105/CEE a Comisiei din 3 decembrie 1992 de stabilire a unui grad de standardizare pentru pașapoartele fitosanitare utilizate pentru circulația anumitor plante, produse sau alte obiecte vegetale în cadrul Comunității și de stabilire a procedurilor detaliate de eliberare a acestor pașapoarte și a condițiilor și procedurilor detaliate de înlocuire (JO L 4, 8.1.1993, p. 22).
      
         (4)  Directiva 92/90/CEE a Comisiei din 3 noiembrie 1992 de stabilire a anumitor obligații pentru producătorii și importatorii de plante, de produse vegetale sau de alte obiecte, precum și a modalității de înregistrare a acestora (JO L 344, 26.11.1992, p. 38).
      
         (5)  Reglementarea materialelor de ambalaj din lemn în comerțul internațional – Standard de referință ISPM nr. 15 al Secretariatului Convenției internaționale pentru protecția plantelor, Roma, 2009.
   
   
      ANEXA III
      
         STABILIREA ARIILOR DELIMITATE ȘI MĂSURILE PREVĂZUTE LA ARTICOLUL 7
      
      1.   STABILIREA ARIILOR DELIMITATE
      
               
                  1.
               
               
                  Ariile delimitate sunt alcătuite din următoarele zone:
                  
                              (a)
                           
                           
                              o zonă infestată în care a fost confirmată prezența organismului specificat și care include toate plantele cu simptome provocate de organismul specificat și
                           
                        
                              (b)
                           
                           
                              o zonă tampon cu o rază de cel puțin doi kilometri dincolo de granița zonei infestate.
                           
                        
            
               
                  2.
               
               
                  Delimitarea exactă a zonelor trebuie să se bazeze pe principii științifice solide, pe biologia organismului specificat, pe nivelul de infestare, pe distribuția specifică a plantelor gazdă în zona vizată și pe dovada stabilirii în acea zonă a organismului specificat. În cazul în care organismul oficial responsabil consideră că eradicarea organismului specificat este posibilă, ținând cont de circumstanțele focarului, de rezultatele unei anchete specifice sau de aplicarea imediată a măsurilor de eradicare, raza zonei tampon poate fi redusă la minimum un kilometru dincolo de granițele zonei infestate. În cazul în care eradicarea organismului specificat nu mai este posibilă, raza zonei tampon nu poate fi redusă la mai puțin de 2 km.
               
            
               
                  3.
               
               
                  În cazul în care se confirmă prezența organismului specificat în afara zonei infestate, delimitarea zonei infestate și a zonei tampon va fi revizuită și modificată în mod corespunzător.
               
            
               
                  4.
               
               
                  În cazul în care într-o arie delimitată, în urma controalelor menționate la articolul 6 alineatul (1) și a supravegherii menționate la punctul (1) litera (h) din secțiunea 3 din anexa III, organismul specificat nu este depistat timp de o perioadă care include cel puțin un ciclu de viață plus un an suplimentar, dar în orice caz nu mai mică de patru ani consecutivi, această delimitare poate fi retrasă. Durata exactă a unui ciclu de viață depinde de dovezile care sunt disponibile pentru aria în cauză sau pentru zone climatice similare.
               
            
               
                  5.
               
               
                  Delimitarea poate fi retrasă, de asemenea, în cazul în care, în urma unei anchete ulterioare, se constată că sunt îndeplinite condițiile prevăzute la punctul (1) din secțiunea 2.
               
            2.   CONDIȚIILE ÎN CARE NU ESTE NECESAR SĂ SE STABILEASCĂ ARII DELIMITATE
      
               
                  1.
               
               
                  În conformitate cu articolul 7 alineatul (2), nu este necesar ca statele membre să stabilească o arie delimitată, astfel cum se prevede la articolul 7 alineatul (1), atunci când sunt îndeplinite următoarele condiții:
                  
                              (a)
                           
                           
                              există dovezi conform cărora organismul specificat a fost introdus în arie odată cu plantele sau lemnul pe care a fost depistat și o indicație că lemnul sau plantele respective au fost infestate înainte de a fi introduse în aria respectivă sau că este vorba de o constatare izolată, asociată direct cu o plantă specificată sau cu un lemn specificat sau nu și nu se estimează că respectivul incident va duce la stabilirea organismului; și
                           
                        
                              (b)
                           
                           
                              se constată că organismul specificat nu a fost stabilit și că răspândirea și înmulțirea cu succes a organismului specificat nu sunt posibile din cauza biologiei lui și luând în considerare rezultatele unei anchete specifice și măsurile de eradicare care pot consta în tăierea și eliminarea preventivă a plantelor specificate după ce au fost examinate.
                           
                        
            
               
                  2.
               
               
                  În cazul în care sunt îndeplinite condițiile stabilite la punctul 1, statele membre nu au obligația să stabilească arii delimitate, cu condiția să fie luate următoarele măsuri:
                  
                              (a)
                           
                           
                              măsuri imediate pentru a asigura eradicarea rapidă a organismului specificat și pentru a exclude posibilitatea răspândirii sale;
                           
                        
                              (b)
                           
                           
                              supravegherea în perioada care acoperă cel puțin un ciclu de viață al organismului specificat plus un an suplimentar, inclusiv supravegherea pe durata a cel puțin patru ani consecutivi, pe o rază de minimum un kilometru în jurul plantelor infestate sau a lemnului infestat sau în jurul locului în care a fost depistat organismul specificat; cel puțin pe durata primului an, această supraveghere trebuie să fie intensivă și regulată;
                           
                        
                              (c)
                           
                           
                              distrugerea oricărui material vegetal sau lemn infestat;
                           
                        
                              (d)
                           
                           
                              determinarea originii infestării și trasabilitatea plantelor sau a lemnului care au legătură cu infestarea în cauză, în măsura în care este posibil, și examinarea acestora pentru depistarea oricărui simptom de infestare; examinarea trebuie să includă prelevarea de probe prin metoda distructivă;
                           
                        
                              (e)
                           
                           
                              activități de sensibilizare a opiniei publice în legătură cu amenințarea reprezentată de organismul în cauză;
                           
                        
                              (f)
                           
                           
                              orice altă măsură care poate contribui la eradicarea organismului specificat, ținând seama de ISPM nr. 9 (1) și care aplică o abordare integrată în conformitate cu principiile stabilite în ISPM nr. 14 (2).
                           
                        Măsurile prevăzute la literele (a)-(f) se prezintă sub forma unui raport menționat la articolul 8.
               
            3.   MĂSURILE CARE URMEAZĂ SĂ FIE LUATE ÎN ARIILE DELIMITATE
      
               
                  1.
               
               
                  În ariile delimitate, statele membre trebuie să ia următoarele măsuri pentru a eradica organismul specificat:
                  
                              (a)
                           
                           
                              tăierea imediată a plantelor infestate și a plantelor care prezintă simptome cauzate de organismul specificat, precum și îndepărtarea completă a rădăcinilor acestora, dacă se observă galerii larvare mai jos de coletul rădăcinii plantei infestate; în cazurile în care plantele infestate au fost găsite în afara perioadei de zbor a organismului specificat, tăierea și îndepărtarea trebuie să fie realizate înainte de începerea următoarei perioade de zbor;
                           
                        
                              (b)
                           
                           
                              tăierea tuturor plantelor specificate pe o rază de 100 m în jurul plantelor infestate și examinarea acelor plante specificate pentru depistarea oricărui simptom de infestare; în cazuri excepționale, atunci când un organism oficial responsabil ajunge la concluzia că tăierea nu este adecvată din cauza valorii sociale, culturale sau ecologice a plantei, examinarea individuală detaliată, pentru depistarea oricărui simptom de infestare, a tuturor plantelor specificate de pe acea rază care nu trebuie tăiate și aplicarea unor măsuri echivalente pentru a preveni orice răspândire posibilă a organismului specificat de la acele plante; motivele care au dus la această concluzie și descrierea măsurii sunt comunicate Comisiei în raportul prevăzut la articolul 8;
                           
                        
                              (c)
                           
                           
                              îndepărtarea, examinarea și eliminarea plantelor tăiate în conformitate cu literele (a) și (b) și a rădăcinilor acestora, dacă este necesar; luarea tuturor măsurilor de precauție necesare pentru a evita răspândirea organismului specificat în timpul tăierii și după tăiere;
                           
                        
                              (d)
                           
                           
                              prevenirea circulației oricărui material potențial infestat în afara ariei delimitate;
                           
                        
                              (e)
                           
                           
                              determinarea originii infestării și trasabilitatea plantelor și a lemnului care au legătură cu infestarea în cauză, în măsura în care este posibil, și examinarea acestora pentru depistarea oricărui simptom de infestare; examinarea trebuie să includă prelevarea de probe prin metoda distructivă;
                           
                        
                              (f)
                           
                           
                              după caz, înlocuirea plantelor specificate cu alte plante;
                           
                        
                              (g)
                           
                           
                              interdicția plantării de noi plante specificate în aer liber într-o zonă menționată la secțiunea 3 punctul 1 litera (b) din anexa III, cu excepția locurilor de producție menționate la secțiunea 2 din anexa II;
                           
                        
                              (h)
                           
                           
                              supravegherea intensivă a prezenței organismului specificat pe plantele gazdă, cu prioritate în zona tampon, care trebuie să includă cel puțin o inspecție pe an utilizând tehnici capabile să detecteze infestarea la nivelul coroanei. După caz, prelevarea specifică de probe prin metoda distructivă se efectuează de către organismul responsabil oficial. Numărul probelor va fi indicat în raportul prevăzut la articolul 8;
                           
                        
                              (i)
                           
                           
                              activități de sensibilizare a opiniei publice cu privire la amenințarea reprezentată de acest organism și la măsurile adoptate pentru prevenirea introducerii și răspândirii sale în Uniune, inclusiv cu privire la condițiile de circulație a plantelor specificate și a lemnului specificat din aria delimitată stabilită în conformitate cu articolul 7;
                           
                        
                              (j)
                           
                           
                              după caz, măsuri specifice de abordare a oricărei particularități sau complicații în legătură cu care ar putea exista așteptări rezonabile că ar împiedica, afecta sau întârzia eradicarea, în special cele legate de accesibilitatea și eradicarea corespunzătoare a tuturor plantelor care sunt infestate sau suspectate a fi infestate, indiferent de locul în care se află, dacă sunt proprietate publică sau privată, sau de persoana fizica sau juridică responsabilă pentru acestea;
                           
                        
                              (k)
                           
                           
                              orice altă măsură care poate contribui la eradicarea organismului specificat, ținând seama de ISPM nr. 9 și care aplică o abordare integrată în conformitate cu principiile stabilite în ISPM nr. 14.
                           
                        Măsurile prevăzute la literele (a)-(k) se prezintă sub forma unui raport menționat la articolul 8.
               
            
               
                  2.
               
               
                  În cazul în care rezultatele controalelor menționate la articolul 6 pe parcursul a mai mult de patru ani consecutivi au confirmat prezența organismului specificat într-o arie și în cazul în care există dovezi că organismul specificat nu mai poate fi eradicat, statele membre se pot limita la măsuri pentru împiedicarea răspândirii organismului specificat în aria respectiva. Aceste măsuri includ cel puțin următoarele:
                  
                              (a)
                           
                           
                              tăierea plantelor infestate și a plantelor care prezintă simptome cauzate de organismul specificat, precum și îndepărtarea completă a rădăcinilor acestora, dacă se observă galerii larvare mai jos de coletul rădăcinii plantei infestate; activitățile de tăiere vor începe imediat; cu toate acestea, în cazurile în care plantele infestate au fost găsite în afara perioadei de zbor a organismului specificat, tăierea și îndepărtarea trebuie să fie realizate înainte de începerea următoarei perioade de zbor;
                           
                        
                              (b)
                           
                           
                              îndepărtarea, examinarea și eliminarea plantelor tăiate și a rădăcinilor lor, după caz; luarea tuturor măsurilor de precauție necesare pentru a se evita răspândirea organismului specificat după tăiere;
                           
                        
                              (c)
                           
                           
                              prevenirea circulației oricărui material potențial infestat în afara ariei delimitate;
                           
                        
                              (d)
                           
                           
                              după caz, înlocuirea plantelor specificate cu alte plante;
                           
                        
                              (e)
                           
                           
                              interdicția plantarii de noi plante specificate în aer liber într-o arie infestată menționată în secțiunea 1 punctul 1 litera (a) din anexa III, cu excepția locurilor de producție menționate în secțiunea 2 din anexa II;
                           
                        
                              (f)
                           
                           
                              supravegherea intensivă a prezenței organismului specificat pe plantele gazdă, cu prioritate în zona tampon, care trebuie să includă cel puțin o inspecție pe an utilizând tehnici capabile să detecteze infestarea la nivelul coroanei. După caz, prelevarea specifică de probe prin metoda distructivă se efectuează de către organismul responsabil oficial. Numărul probelor va fi indicat în raportul prevăzut la articolul 8;
                           
                        
                              (g)
                           
                           
                              activități de sensibilizare a opiniei publice cu privire la amenințarea reprezentată de organismul specificat și la măsurile adoptate pentru prevenirea introducerii și răspândirii sale în Uniune, inclusiv cu privire la condițiile de circulație a plantelor specificate și a lemnului specificat din aria delimitată stabilită în conformitate cu articolul 7;
                           
                        
                              (h)
                           
                           
                              după caz, măsuri specifice de abordare a oricărei particularități sau complicații în legătură cu care ar putea exista așteptări rezonabile că ar împiedica, afecta sau întârzia împiedicarea răspândirii organismului, în special cele legate de accesibilitatea și eradicarea corespunzătoare a tuturor plantelor care sunt infestate sau suspectate a fi infestate, indiferent de locul în care se află, dacă sunt proprietate publică sau privată, sau de persoana fizica sau juridică responsabilă pentru acestea;
                           
                        
                              (i)
                           
                           
                              orice altă măsură care poate contribui la împiedicarea răspândirii organismului specificat.
                           
                        Măsurile prevăzute la literele (a)-(i) se prezintă sub forma unui raport menționat la articolul 8.
               
            
         (1)  Orientări pentru programele de eradicare a dăunătorilor – Standard de referință ISPM nr. 9 al Secretariatului Convenției internaționale pentru protecția plantelor, Roma, 1998.
      
         (2)  Utilizarea măsurilor integrate într-o abordare sistemică pentru gestionarea riscului dăunătorilor – Standard de referință ISPM nr. 14 al Secretariatului Convenției internaționale pentru protecția plantelor, Roma, 2002.